**PASKAIDROJUMA RAKSTS**

**Gulbenes novada pašvaldības domes 2025.gada \_\_.\_\_\_\_\_saistošajiem noteikumiem Nr. \_\_ “Grozījumi Gulbenes novada pašvaldības domes 2023.gada 21.decembra saistošajos noteikumos Nr.24 “Gulbenes novada pašvaldības nolikums””**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saistošo noteikumu mērķis ir veikt grozījumus Gulbenes novada pašvaldības domes 2023.gada 21.decembra saistošajos noteikumos Nr.24 “Gulbenes novada pašvaldības nolikums” (turpmāk - Saistošie noteikumi), iestrādājot nolikumā instituciāla rakstura izmaiņas attiecībā uz pašvaldības iestādēm, kurās ir veiktas attiecīgas reorganizācijas, kā arī veicot tehniska rakstura precizējumus.1. Gulbenes novada pašvaldības dome 2025.gada 27.martā pieņēma lēmumu Nr. GND/2025/224 “Par Gulbenes novada pagastu apvienības pārvalžu reorganizāciju, nododot struktūrvienības Gulbenes novada sociālajam dienestam un Gulbenes novada vēstures un mākslas muzejam un likvidējot struktūrvienības”. Minētais lēmums paredz:
2. reorganizēt Gulbenes novada pašvaldības iestādi “Beļavas un Lejasciema pagastu apvienības pārvalde”, likvidējot struktūrvienību “Lejasciema kultūrvēsturiskā mantojuma un tradīciju centrs” un nododot struktūrvienību “Lejasciema veco laužu māja” Gulbenes novada pašvaldības iestādei “Gulbenes novada sociālais dienests”;
3. reorganizēt Gulbenes novada pašvaldības iestādi “Daukstu, Galgauskas, Jaungulbenes un Līgo pagastu apvienības pārvalde”, nododot struktūrvienības “Daukstu feldšeru – vecmāšu punkts”, “Staru feldšeru – vecmāšu punkts” un “Galgauskas feldšeru – vecmāšu punkts” Gulbenes novada pašvaldības iestādei “Gulbenes novada sociālais dienests”, kā arī likvidējot struktūrvienību “Krapas sociālo pakalpojumu punkts”;
4. reorganizēt Gulbenes novada pašvaldības iestādi “Druvienas, Lizuma, Rankas un Tirzas pagastu apvienības pārvalde” nododot struktūrvienību “Druvienas feldšeru – vecmāšu punkts” Gulbenes novada pašvaldības iestādei “Gulbenes novada sociālais dienests”, nododot struktūrvienību “Druvienas Vecā skola – muzejs” Gulbenes novada pašvaldības iestādei “Gulbenes novada vēstures un mākslas muzejs”, kā arī likvidējot struktūrvienības “Druvienas latviskās dzīves ziņas centrs”, “Rankas pagasta kultūrvēsturiskā mantojuma centrs” un “Tirzas pagasta novadpētniecības krātuve”;
5. reorganizēt Gulbenes novada pašvaldības iestādi “Litenes, Stāmerienas un Stradu pagastu apvienības pārvalde”, nododot struktūrvienību “Stāmerienas veco laužu mītne” Gulbenes novada pašvaldības iestādei “Gulbenes novada sociālais dienests”

Minētās reorganizācijas ir pabeidzamas līdz 2025.gada 31.maijam.2. Gulbenes novada pašvaldības dome 2025.gada 27.februārī pieņēma lēmumu Nr. GND/2025/85 “Par iekšējā normatīvā akta “Grozījumi Gulbenes novada pašvaldības 2019.gada 31.jūlija iekšējā normatīvajā aktā “Gulbenes novada Izglītības pārvaldes nolikums”” izdošanu”. Minētais lēmums paredz veikt grozījumus Gulbenes novada Izglītības pārvaldes nolikumā, cita starpā paredzot, ka pārvaldei tiek izveidota struktūrvienība – Ģimenes izglītības un atbalsta centrs.3. Gulbenes novada pašvaldības dome 2024.gada 26.septembrī pieņēma lēmumu Nr. GND/2024/525 “Par iekšējā normatīvā akta “Grozījumi Gulbenes novada pašvaldības 2018.gada 27.decembra iekšējā normatīvajā aktā “Gulbenes novada jauniešu centra “Bāze” nolikums” izdošanu”. Minētais lēmums paredz veikt grozījumus Gulbenes novada jauniešu centra “Bāze” nolikumā, cita starpā paredzot centra struktūrvienību likvidāciju. |
| 2. Fiskālā ietekme uz pašvaldības budžetu | Saistošajiem noteikumiem nav tiešas ietekmes uz pašvaldības budžetu, jo tie izriet no iepriekš pieņemtajiem pašvaldības domes lēmumiem.  |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Sociālā ietekme – domei, pieņemot attiecīgos lēmumus par instituciāla rakstura izmaiņām pašvaldības administrācijas struktūrā, novada iedzīvotāji tāpat kā līdz šim varēs saņemt pašvaldības pakalpojumus;3.2. ietekme uz vidi – nav3.3. ietekme uz iedzīvotāju veselību – nav; 3.4. ietekme uz uzņēmējdarbības vidi pašvaldības teritorijā – nav; 3.5. ietekme uz konkurenci – nav.  |
| 4. Ietekme uz administratīvajām procedūrām un to izmaksām | Saistošajiem noteikumiem nav tiešas ietekmes uz līdzšinējām administratīvajām procedūrām vai to izmaksām, jo tie izstrādāti, pamatojoties uz iepriekš pieņemtajiem domes lēmumiem. Gulbenes novada iedzīvotāji tāpat kā līdz šim varēs saņemt pašvaldības pakalpojumus. |
| 5. Ietekme uz pašvaldības funkcijām un cilvēkresursiem | Atbilstoši paskaidrojuma raksta 1.sadaļā aprakstīto pašvaldības domes pieņemto lēmumu paredzētajiem noteikumiem:1) reorganizējot pagastu apvienības pārvaldes, darba tiesiskās attiecības ar darbiniekiem tiek turpinātas;2) izveidojot Gulbenes novada Izglītības pārvaldes struktūrvienību – Ģimenes izglītības un atbalsta centrs, ir izveidotas divas amata vietas (tehniskais personāls);3) veicot Gulbenes novada jauniešu centra “Bāze” reorganizāciju, darba tiesiskās attiecības ar darbiniekiem tiek turpinātas. |
| 6. Informācija par izpildes nodrošināšanu | Saistošo noteikumu izpildes nodrošināšana tiks realizēta, ievērojot iepriekš pieņemtos domes lēmumus, kas atspoguļoti paskaidrojuma raksta 1.sadaļā. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir atbilstoši iecerētā mērķa sasniegšanai – Gulbenes novada pašvaldības nolikuma precizēšanai atbilstoši reālajai situācijai, ņemot vērā institucionāla rakstura izmaiņas, kā arī nepieciešamību veikt tehniska rakstura precizējumus. |
| 8.Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai, lai informētu sabiedrību par Saistošajiem noteikumiem un dotu iespēju izteikt viedokli, Saistošie noteikumi no 2025. gada 11. aprīļa līdz 2025. gada 24. aprīlim ir publicēti Gulbenes novada pašvaldības mājaslapā https://www.gulbene.lv/lv sadaļā "Saistošie noteikumi - projekti". |

Gulbenes novada pašvaldības domes priekšsēdētājs A. Caunītis